שמואל רוזן

שמואל (שמוליק) רוזן (3 בדצמבר 1925 – 28 במרץ 2015) היה חידונאי, פזמונאי ואיש רדיו ישראלי. שמואל רוזן (במקור: רוזנבליט) בנם של אנה (לבית שטרן) ורופא הילדים ד"ר ליאו רוזנבליט, נולד בירושלים וגדל בראשון לציון. למד בבית הספר חביב. לאחר סיום לימודיו בתיכון שירת בנוטרות. למד שנה באוניברסיטה העברית בירושלים ואחר כך בבית הספר לתיאטרון של ארווין פיסקטור בארצות הברית (יחד עמו למדו טוני קרטיס, רוד סטייגר והארי בלפונטה). שירת ב"להקת הכרמל" וב"צ'יזבטרון" והיה בין מקימי התחנה הצבאית "גלי צה"ל". התחיל את עבודתו ברדיו המנדטורי ב-1945, ועם קום המדינה ערך ב"קול ישראל" תוכניות על סרטים, תיאטרון, ספרות ושירה, אך הוא מזוהה בעיקר כאיש החידונים. לחידונאות נחשף בזכות חידוניו של אליעזר אֲבִיָעֵל בקול ירושלים. במשך השנים ערך והגיש תוכניות חידונים רבות: "נשאל ונענה", "עשרים מי יודע", "ושיודע לשאול", "החידון לעקרת הבית", "בתקווה שתבין את הרמז", תוכנית החידונים לילדים "בארץ הלמה", "קפד ראשו" ועוד. את התוכנית "קפד ראשו" המשיך להגיש שנים רבות לאחר צאתו לגמלאות, ועד מותו. רוזן עסק גם בכתיבת פזמונים. פזמונו המפורסם ביותר "שוב לא נלך" (מוכר כ"ראי רחל, ראי") נכתב אחרי מלחמת ששת הימים והיה לאחד השירים המזוהים עם התקופה, בביצועו של אריק לביא. שיר מפורסם נוסף שכתב הוא "להתראות", שהלחין יעקב הולנדר וביצעה להקת פיקוד הדרום. חיבר שלושה ספרי חידונים, רומן אוטוביוגרפי: "איש קטן אשה גדולה, או: המין הגבוה" וספר ילדים: "על עלים ושבלולים". מהדורה של חידוניו הופיעה במשחק קופסה בשם "128 מי יודע?" שכדי לענות בו על שאלה היו מכוונים מחוג מגנטי על מראה, והיא הציגה את התשובה הנכונה. המשחק הצליח מאוד בשעתו, וכיום נחשב פריט אספנים נדיר. בכנס הרדיו שנערך בספטמבר 2008 זכה רוזן בפרס על מפעל חיים. רוזן נפטר ב-28 במרץ 2015 בביתו שברעננה, בגיל 89. נטמן בבית העלמין העירוני כפר נחמן ברעננה. רוזן היה נשוי מ-1958 ועד מותו למרים (לבית הירש), ילידת צרפת, שהכיר על סיפון האונייה "תיאודור הרצל" בתקופה שבה שימש כקצין בידור בהפלגות צים. היה אב לשניים: עמנואל רוזן, עיתונאי, ודנית דרימר. אחיו רפי רוזן התפרסם בתחום הטיפול בשיטת ה"ביורגונומי"; דודו, אחי אביו, היה פנחס רוזן, שר המשפטים הראשון של מדינת ישראל; דודנו היה הפסל יצחק דנציגר; דודו - בעלה של אחות אביו, היה ד"ר פליקס דנציגר, רופא כירורג שייסד וניהל את בית החולים דנציגר, דודנו דן רוזן הוא חתן פרס ביטחון ישראל לשנת 1978 על פיתוח טיל אוויר-אוויר "פיתון 3". מי יודע?; ציורים: פרידל שטרן, תל אביב: צבר, תשי"ח, 1958. (מחידותיו מרשות השידור) בסימן שאלה; ציורים: פרידל שטרן, תל אביב: קוץ, 1960 איש קטן אשה גדולה; צייר: זאב, תל אביב: טרקלין (ליד עקד), 1972. (סיפור) איש קטן אשה גדולה, או: המין הגבוה, תל אביב: י. גולן, 1990. ("רומן שגרסתו הראשונה נכתבה ב-1972, מופיע כאן לראשונה בשלמותו") על עלים ושבלולים: וגם פילים ואריות וכל מיני חיות ציירה: נורית יובל, י' שרברק, תשל"ז 1977. (סיפורים מחורזים לילדים בחרוזים) בתקוה שתבין... רמזים בחרוזים` איורים: יעקב גוטרמן, תל אביב: בוסתן, 1978. (מחידותיו מרשות השידור) ביוזמתה של רויטל עמית, שהייתה שנים רבות קריינית בתוכנית של רוזן, נקרא על שמו אולפן רשת א' של "קול ישראל" בתל אביב, ביולי 2015. לקראת יום השנה הראשון לפטירתו העלתה המשפחה לרשת את היישומון (לאנדרואיד) "רזי רוזן", ובו מבחר חידות בנושאים שונים, מתוך האלפים ששידר ברדיו במשך 50 שנות שידורי חידוניו. קפד ראשו חידות לשוניות שמואל חביבי מדיה וקבצים בנושא שמואל רוזן בוויקישיתוף שמואל רוזן, באתר שירונט שמואל רוזן, באתר MusicBrainz (באנגלית) שמואל רוזן, דף שער בספרייה הלאומית דוד תדהר (עורך), "שמואל רוזן", באנציקלופדיה לחלוצי הישוב ובוניו, כרך יב (1962), עמ' 4022 "שמוליק רוזן - חידונאי" - אתר מקיף על רוזן ופועלו קובי מנורה משוחח עם שמוליק רוזן לפני תחילת תוכניתו 11 במאי 2013, סרטון באתר יוטיוב רפי מן, החידונאי של המדינה, באתר העין השביעית, 29 במרץ 2015 נרי ליבנה, קפד ראשו: כמו רוב סמלי הצבריות, גם החידונאי שמוליק רוזן כבר בן 80, באתר הארץ, 6 בדצמבר 2005 "קפד ראשו" - החידונאי שמוליק רוזן חוגג באיחור יום הולדת 85!, רבקה מיכאלי באה לשבת, רדיו ללא הפסקה, 11 בפברואר 2011 תקוה וויינשטוק, שמואל מי יודע, מעריב, 6 בפברואר 1953 ראדיו | שתי נקודות, דבר, "דבר השבוע", 8 בנובמבר 1957 בקול אתר ואתר | אני והמיקרופון | שמואל רוזן: השידור "החי" עדיף, מעריב, 6 ביולי 1964 טלילה בן-זכאי, מפגשים מן הסוג האישי | שאלות ותשובות, מעריב, "ימים ולילות", 29 בדצמבר 1978 יאיר לפיד, שמוליק מקפד אותה, מעריב, "שבוע טוב", 23 באוגוסט 1985 רותה קופפר, מת איש הרדיו והחידונאי שמוליק רוזן, באתר הארץ, 29 במרץ 2015 מערכת וואלה!‏, שמוליק רוזן הלך לעולמו, באתר וואלה, 29 במרץ 2015 ynet, החידונאי ואיש הרדיו שמוליק רוזן הלך לעולמו, באתר ynet, 29 במרץ 2015 שמוליק רוזן מלך החידונים הלך לעולמו, סרטון באתר יוטיוב, "מבט" עם יעקב אילון, 29 במרץ 2015, בערוץ היוטיוב של רשות השידור רוביק רוזנטל‏, קפד סופו: האיש שהיה קרקס של הפתעות, באתר וואלה, 30 במרץ 2015 רועי רובינשטיין, החידונאי שמוליק רוזן הלך לעולמו בגיל 89, local רעננה, 30 במרץ 2015 נתן ברון, על שמואל רוזן ז"ל, באתר אגודת העיתונאים בירושלים אלי אלון, 6 שנים למותו של החידונאי שמוליק רוזן, באתר News1 מחלקה ראשונה, 5 באפריל 2021 נתן כוגן ושמוליק רוזן בסרטו של נתן גרוס "הנעלם הגדול" (6:41 דקות) נתן כוגן ושמוליק רוזן בסרטו של נתן גרוס "הנעלם הגדול" (באורך מלא - 12:48 דקות), סרט בערוץ YouTube של ארכיון צה"ל ומערכת הביטחון חידון מילים (מימין לשמאל ומשמאל לימין) בשידור חי של שמוליק רוזן קטע משידור חי של "קפד ראשו" "קפד ראשו": הקלטת תוכניתו האחרונה של שמוליק רוזן, מ-21 במרץ 2015, סרטון באתר יוטיוב, בערוץ היוטיוב של רשות השידור פס קול ישראל - 80 שנה לשידור העברי - שמוליק רוזן, סרטון באתר יוטיוב מתוך תכנית הרדיו "קפד ראשו- 1", סרטון באתר יוטיוב מתוך תכנית הרדיו "קפד ראשו- 2+3", סרטון באתר יוטיוב מתוך תכנית הרדיו "קפד ראשו- 4", סרטון באתר יוטיוב מתוך תכנית הרדיו "קפד ראשו- 5", סרטון באתר יוטיוב מתוך תכנית הרדיו "קפד ראשו- 6", סרטון באתר יוטיוב מתוך תכנית הרדיו "קפד ראשו- 7", סרטון באתר יוטיוב מתוך תכנית הרדיו "קפד ראשו- 8", סרטון באתר יוטיוב מתוך תכנית הרדיו "קפד ראשו- 9", סרטון באתר יוטיוב נכתב גם: שמואליק אביבה מץ, שמואליק רוזן והאצבע, מעריב, 24 בספטמבר 1986. "128 מי יודע?", באתר "נוסטלגיה אונליין" שמואל (שמוליק) רוזן ז"ל, מודעת אבל באתר "אבלים" י. לפיד, אנשי שם: מדברים עליהם השבוע | אהבה ומים, מעריב, טור 2, 22 באוגוסט 1958; מרים הירש – שמואל רוזן: נשואים, דבר, 27 באוגוסט 1958. מי יודע?, מעריב, 27 בדצמבר 1957. אלי אלון, אולפן רשת א' - ע"ש שמוליק רוזן ז"ל, באתר News1 מחלקה ראשונה, 19 ביולי 2015